钦定古今图书集成/明伦汇编/皇极典/第255卷 > 韩子 > 说疑
## 钦定古今图书集成/明伦汇编/皇极典/第255卷 > 韩子 > 说疑

“往世之主，有得人而身安国存者，有得人而身危国
亡者，得人之名一也，而利害相千万也，故左右不可
不慎也。圣主明王内举不避亲，外举不避仇，是在焉，
从而举之；非在焉，从而罚之。”是以贤良遂进而奸邪
并退，故一举而能服诸侯。观其所举，或在山林薮泽
岩穴之间，或在囹圄缧绁缠索之中，或在割烹刍牧
饭牛之事，然后明主不羞其卑贱也。以其能可以明
法，便国利民，从而举之，身安名尊。乱主则不能不知
其臣之意，行而任之以国。故小之名卑地削，大之国
亡身死。不明于用臣也。